Mul pole midagi paha öelda näitlemise kohta. Kõige parema töö teeb nagu "Videvikuski" Pattinson, kes tundub oma rollis päris usutav (nii palju, kui päikese käes sätendav vampiir võib usutav olla). Nii Stewart kui Lautner teevad oma  karakteritega parimat, kuid selles filmis on nad lihtsalt kohutavalt üles ehitatud. Lautneri Jacob jäi esimesest filmist meelde just oma tagasihoidliku maneeri ja pikkade juuste tõttu. Seekord aga aetakse tal juuksed maha ka kästakse maha kiskuda ka särk. Tundub, et filmitegijad otsustasid esimese filmi südametemurdja Pattinsoni pikaajalise puudumise kompenseerida paljude teiste poolpaljaste meestega. Pole mingit põhjust, miks libahundipoisid ei võiks särki kanda, kuid mille peale siis teismelised tüdrukud  ohkaks...